# Clorpirifòs

Clorpirifòs (en anglès:Chlorpyrifos nom IUPAC: O,O-diethyl O-3,5,6-trichloropyridin-2-yl phosphorothioate) és un insecticida organofosfat cristal·lí. Va ser introduït l'any 1965 per la Dow Chemical Company i rep molts noms comercials, incloent els de Dursban i Lorsban. Actua sobre el sistema nerviós dels insectes inhibint l'acetilcolinesterasa.
El clorpirifòs és moderadament tòxic per als humans i la seva exposició ha estat relacionada amb efectes neurològics, trastorns persistents en el desenvolupament i trastorns autoimmunitaris. L'exposició durant l'embaràs retarda el desenvolupament mental dels infants i la majoria dels seus usos domèstics han estat prohibits, als Estats Units, a partir de l'any 2001. En agricultura no ecològica continua essent "un dels insecticides organofosfats més àmpliament usats", segons la United States Environmental Protection Agency (EPA).

## Fabricació i ús

El clorpirifòs es produeix via una síntesi de molts estadis a partir de la 3-metilpiridina.
Segons la Dow Chemical Company, clorpirifòs està registrat per al seu ús en prop de 100 països i s'aplica en aproximadament 3,4 milions d'hectàrees cada any. Els conreus amb un ús més intens de clorpirifòs és el cotoner, moresc, ametllers, i arbres fruiters incloent els tarongers, bananers i pomeres.
El clorpirifòs normalment es subministra com un líquid a concentració de 23,5% o del 50%. La concentració recomanada per a un ruixat directe puntual és del 0,5% i en grans zones del 0,03 – 0,12%.

## Toxicitat i seguretat

L'exposició al clorpirifòs a grans dosis pot portar a la toxicitat aguda amb efectes negatius sobre la salut també en exposicions a llarg termini i amb dosis baixes. En els fetus i els infants petits els efectes negatius sobre la salut ocorren fins i tot a dosis molt baixes.
Entre 50 plaguicides estudiats, el clorpirifòs està associat a alt risc en càncer de pulmó en els aplicadors freqüents.
Un estudi dels efectes neurotòxics del clorpirifòs fet l'any 2011 indiquen que aquest plaguicida pot estar implicat en la "síndrome de la Guerra del Golf" (Gulf War Syndrome) i altres trastorns neurdegeneratius.
Pels efectes aguts l'OMS classifica el clorpirifòs com Classe II: moderadament tòxic. La LD50 del clorpirifòs en animals de laboratori és de 32 a 1000 mg/kg.

### Símptomes de l'exposició aguda

L'exposició aguda a clorpirifo dona com a resultat la interferència amb la via de neurotransmissió de l'acetilcolina donant lloc a una sèrie de símptomes neuromusculars.

### Tractament

L'enverinament per clorpirifòs i altres plaguicides organofosfats s'ha tractat amb atropina i simultàniament am oximes com pralidoxima.

## Efectes sobre la vida silvestre
### Vida aquàtica

Entre els organismes aquàtics, els crustacis i insectes sembla que són més sensibles a l'exposició que no pas els peixos o els estadis aquàtics d'amfibis, però hi ha poques dades sobre els amfibis.
Quan s'ha alliberat clorprifos concentrat a diversos rius ha matat insectes, crustacis i/o peixos.

### Abelles

L'exposició aguda a clorpirifòs pot ser tòxica per les abelles, amb una DL50 oral de 360 ng/abella i una LD50 de contacte de 70 ng/abella. No s'ha d'aplicar clorpirifòs en les plantes florides que visiten les abelles.

## Referències

* ↑ «clorpirifòs». Cercaterm (Termcat). [Consulta: 21 novembre 2018].
* ↑ «Common Insecticide May Harm Boys' Brains More Than Girls». Scientific American, 21-08-2012.
* ↑ «Reregistration Eligibility Decision for Chlorpyrifos» (PDF), 31-07-2006.
* ↑ Muller, Franz. Agrochemicals: Composition, Production, Toxicology, Applications. Toronto: Wiley-VCH, 2000, p. 541. ISBN 3-527-29852-5.
* ↑ The Dow Chemical Company. «Chlorpyrifos and Responsible Use». Arxivat de l'original el 2014-05-23. [Consulta: 24 juliol 2014].
* ↑ «NASS Agricultural Chemical Database». Pestmanagement.info. Arxivat de l'original el 27 de setembre 2011. [Consulta: 20 novembre 2011].
* ↑ http://www.cdms.net/ldat/ld0AT004.pdf Arxivat 2009-08-24 a Wayback Machine.
* ↑ http://www.farmoz.com.au/label/farmoz/STRIKE_OUT_500WP_16103844.pdf Arxivat 2007-09-11 a Wayback Machine.
* ↑ Actual, Bio Eco. «Insecticides que amenacen la nostra salut: el clorpirifòs com a exemple», 05-02-2022. [Consulta: 28 juliol 2023].
* ↑ "Lung Cancer in the Agricultural Health Study (IA)" http://aghealth.nci.nih.gov/pdfs/IALungCancer2006.pdf Arxivat 2011-10-15 a Wayback Machine.
* ↑ Lee, Won Jin; Blair, Aaron; Hoppin, Jane A.; Lubin, Jay H.; Rusiecki, Jennifer A.; Sandler, Dale P.; Dosemeci, Mustafa; Alavanja, Michael C. R. «Cancer incidence among pesticide applicators exposed to chlorpyrifos in the Agricultural Health Study». Journal of the National Cancer Institute, 96, 23, 01-12-2004, pàg. 1781–1789. DOI: 10.1093/jnci/djh324. ISSN: 0027-8874. PMID: 15572760 [Consulta: 21 juliol 2014].
* ↑ Cao, Jun-li, Varnell, Andrew, and Cooper, Donald.(2011) Gulf War Syndrome: A role for organophosphate induced plasticity of locus coeruleus neurons. Available from Nature Precedings <http://hdl.handle.net/10101/npre.2011.6057.1%5BEnllaç+no+actiu%5D> (2011)
* ↑ World Health Organization (2010). The WHO Recommended Classification of Pesticides by Hazard and Guidelines to Classification 2009. World Health Organization. Consulta: 2014-07-09.
* ↑ «Chlorpyrifos». Pmep.cce.cornell.edu. [Consulta: 20 novembre 2011].
* 1 2 ; Harper, B.; Luukinen, B.; Buhl, K.; Stone, D.«Chlorpyrifos Technical Fact Sheet». National Pesticide Information Center, 2009. [Consulta: 3 juliol 2014].
* ↑ Buckley, Nick A.; Eddleston, Michael; Li, Yi; Bevan, Marc; Robertson, Jane. «Oximes for acute organophosphate pesticide poisoning». A: Cochrane Database of Systematic Reviews. John Wiley & Sons, Ltd, 2011 [Consulta: 9 juliol 2014].
* ↑ Giddings, Jeffrey M.; Williams, W. Martin; Solomon, Keith R.; Giesy, John P. «Risks to Aquatic Organisms from Use of Chlorpyrifos in the United States - Springer». A: Ecological Risk Assessment for Chlorpyrifos in Terrestrial and Aquatic Systems in the United States. 231, 2014, p. 119–162 [Consulta: 5 agost 2014].
* ↑ «Ban on domestic sale of insecticide welcomed by fisheries groups». FishUpdate.com, 28-08-2013 [Consulta: 5 agost 2014]. «Còpia arxivada». Arxivat de l'original el 2014-08-08. [Consulta: 20 agost 2014].
* ↑ «Bee Kill Prevention for Tree Fruits». Arxivat de l'original el 30 d’octubre 2014. [Consulta: 5 agost 2014].

## Enllaços externs

* Chlorpyrifos General Fact Sheet – National Pesticide Information Center
* Chlorpyrifos Pesticide Information Profile – Extension Toxicology Network
* CDC - NIOSH Pocket Guide to Chemical Hazards - Chlorpyrifos